ประกาศอธิบดีกรมสรรพากรเกี่ยวกับภาษีมูลค่าเพิ่ม (ฉบับที่ 229)เรื่อง กําหนดหลักเกณฑ์ วิธีการ และเงื่อนไข ให้ผู้เดินทางออกไปนอกราชอาณาจักรที่ซื้อสินค้า จากผู้ประกอบการจดทะเบียน เพื่อนําออกไปนอกราชอาณาจักร มีสิทธิตั้งตัวแทนเพื่อขอคืนภาษีมูลค่าเพิ่ม ที่ถูกเรียกเก็บไว้แล้วได้ตามมาตรา 84/4 แห่งประมวลรัษฎากร----------------------------------------------------------------- อาศัยอํานาจตามความในมาตรา 84/4 แห่งประมวลรัษฎากร ซึ่งแก้ไขเพิ่มเติมโดยพระราชบัญญัติ แก้ไขเพิ่มเติมประมวลรัษฎากร (ฉบับที่ 34) พ.ศ. 2541 อธิบดีกรมสรรพากร กําหนดหลักเกณฑ์ วิธีการ และเงื่อนไข ให้ผู้เดินทางออกไปนอกราชอาณาจักรที่ซื้อสินค้าจากผู้ประกอบการจดทะเบียน เพื่อนําออกไปนอกราชอาณาจักร มีสิทธิตั้งตัวแทนเพื่อขอคืนภาษีมูลค่าเพิ่มที่ถูกเรียกเก็บไว้แล้วได้ ดังต่อไปนี้ข้อ ๑ ผู้เดินทางที่มีสิทธิขอคืนภาษีมูลค่าเพิ่มที่ถูกเรียกเก็บไว้แล้ว จากการซื้อสินค้ากับผู้ประกอบการจดทะเบียน เพื่อนําออกไปนอกราชอาณาจักร ต้องเป็นผู้มีคุณสมบัติ ดังต่อไปนี้ (1) ไม่เป็นผู้มีสัญชาติไทย (2) ไม่เป็นผู้มีภูมิลําเนาในประเทศไทย (3) ไม่เป็นนักบินหรือลูกเรือของสายการบินที่เดินทางออกนอกราชอาณาจักร (4) เดินทางออกนอกราชอาณาจักร ณ ท่าอากาศยานระหว่างประเทศ ที่มีสํานักงานคืนภาษีมูลค่าเพิ่มให้นักท่องเที่ยวตั้งอยู่ (5) ซื้อสินค้าจากผู้ประกอบการจดทะเบียนที่ได้รับอนุมัติจากอธิบดีกรมสรรพากร ตามประกาศอธิบดีกรมสรรพากร เกี่ยวกับภาษีมูลค่าเพิ่ม (ฉบับที่ 90) เรื่อง กําหนดคุณลักษณะและหลักเกณฑ์ของผู้ประกอบการจดทะเบียน ที่ขายสินค้าให้ผู้เดินทางออกนอกราชอาณาจักร ซึ่งผู้เดินทางออกนอกราชอาณาจักร มีสิทธิขอคืนภาษีมูลค่าเพิ่มที่ถูกเรียกเก็บไว้แล้วได้ ตามมาตรา 84/4 แห่งประมวลรัษฎากร ลงวันที่ 4 พฤษภาคม พ.ศ. 2542 (6) ปฏิบัติตามหลักเกณฑ์ วิธีการ และเงื่อนไข ตามประกาศนี้ข้อ ๒ ผู้เดินทางที่มีคุณสมบัติตามข้อ 1 มีสิทธิตั้งตัวแทนเพื่อขอคืนภาษีมูลค่าเพิ่มที่ถูกเรียก เก็บไว้แล้วได้ตามมาตรา 84/4 แห่งประมวลรัษฎากร โดยขอคืนภาษีมูลค่าเพิ่มเป็นเงินสดในจํานวนไม่เกินสามหมื่นบาท การตั้งตัวแทนตามวรรคหนึ่ง ต้องมีหลักฐานเป็นหนังสือ ตัวแทนที่ผู้เดินทางตามวรรคหนึ่งแต่งตั้งเพื่อขอคืนภาษีมูลค่าเพิ่มที่ถูกเรียกเก็บไว้แล้วต้องได้รับอนุมัติจากอธิบดีกรมสรรพากรข้อ ๓ ผู้มีความประสงค์จะประกอบกิจการเป็นตัวแทนของผู้เดินทางตามข้อ 2 วรรคหนึ่ง เพื่อขอคืนภาษีมูลค่าเพิ่มที่ถูกเรียกเก็บไว้แล้ว ต้องยื่นคําขออนุมัติต่ออธิบดีกรมสรรพากร ผ่านหัวหน้ากลุ่มบริหารการคืนภาษีมูลค่าเพิ่มให้แก่นักท่องเที่ยว ตามแบบคําขออนุมัติเป็นผู้ให้บริการเป็นตัวแทนขอคืนภาษีมูลค่าเพิ่มให้แก่ผู้เดินทางออกไปนอกราชอาณาจักร ที่แนบท้ายประกาศนี้ ผู้มีสิทธิยื่นคําขออนุมัติตามวรรคหนึ่ง ต้องมีคุณสมบัติดังต่อไปนี้ (1) เป็นบริษัทหรือห้างหุ้นส่วนนิติบุคคลที่ตั้งขึ้นตามกฎหมายไทย (2) มีทุนจดทะเบียนที่ชําระแล้ว ตั้งแต่ยี่สิบห้าล้านบาทขึ้นไป (3) เป็นผู้ประกอบการจดทะเบียนภาษีมูลค่าเพิ่ม ซึ่งคํานวณภาษีมูลค่าเพิ่ม ตามมาตรา 82/3 แห่งประมวลรัษฎากร และไม่เคยมีประวัติเป็นผู้ออกหรือใช้ใบกํากับภาษีที่ไม่ชอบด้วยกฎหมาย (4) มีวัตถุประสงค์เพื่อดําเนินการเป็นตัวแทนของผู้เดินทางออกไปนอกราชอาณาจักร ในการขอคืนภาษีมูลค่าเพิ่มจากกรมสรรพากร ปรากฏอยู่ในข้อหนึ่งข้อใดที่ระบุไว้ในหนังสือรับรองนิติบุคคล (5) เสนอแผนการดําเนินงาน ซึ่งประกอบไปด้วย (5.1) รายละเอียดของพื้นที่ในการให้บริการเป็นตัวแทนขอคืนภาษีมูลค่าเพิ่มให้แก่ผู้เดินทางออกไปนอกราชอาณาจักร (5.2) รายละเอียดของเครื่องมือ วัสดุอุปกรณ์ หรืออุปกรณ์อิเล็กทรอนิกส์ใด ๆ รวมถึงระบบงานพื้นฐานด้านคอมพิวเตอร์ ในการให้บริการเป็นตัวแทนคืนภาษีมูลค่าเพิ่มให้แก่ผู้เดินทางออกไปนอกราชอาณาจักร (5.3) รายละเอียดของระบบเชื่อมต่อการคืนภาษีมูลค่าเพิ่มให้แก่ผู้เดินทางออกไปนอกราชอาณาจักรกับเครื่องอ่านหนังสือเดินทาง ซึ่งสามารถส่งข้อมูลการคืนภาษีมูลค่าเพิ่มให้แก่ผู้เดินทางออกไปนอกราชอาณาจักร ให้กรมสรรพากรได้ทันที (Real Time)ข้อ ๔ ตัวแทนที่ได้รับอนุมัติจากอธิบดีกรมสรรพากร สามารถให้บริการเป็นตัวแทนขอคืน ภาษีมูลค่าเพิ่มให้แก่ผู้เดินทางออกไปนอกราชอาณาจักรได้ โดยต้องดําเนินการ ดังนี้ (1) จัดให้มีสถานประกอบการให้บริการ ในพื้นที่ตามที่ได้รับอนุมัติจากอธิบดีกรมสรรพากร (2) จัดทําระบบการคืนภาษีมูลค่าเพิ่มให้แก่ผู้เดินทางออกไปนอกราชอาณาจักร เพื่อนําส่งข้อมูลการคืนภาษีให้กับกรมสรรพากรแบบ Real Time (3) จัดให้มีกล่องรับแบบคําร้องขอคืนเงินภาษีมูลค่าเพิ่ม สําหรับนักท่องเที่ยว (ภ.พ.10) (Drop Box)ติดตั้งไว้ ณ บริเวณด้านหน้าสํานักงานคืนภาษีมูลค่าเพิ่มให้นักท่องเที่ยวประจําท่าอากาศยานระหว่างประเทศที่มีสํานักงานคืนภาษีมูลค่าเพิ่มให้นักท่องเที่ยวตั้งอยู่ข้อ ๕ ผู้ให้บริการที่ได้รับอนุมัติให้เป็นผู้ให้บริการเป็นตัวแทนขอคืนภาษีมูลค่าเพิ่มให้แก่ ผู้เดินทางออกไปนอกราชอาณาจักรแล้ว หากมีความประสงค์จะเพิ่มพื้นที่ให้บริการให้จัดทําหนังสือแจ้งความประสงค์ดังกล่าว พร้อมจัดทําแผนงานตามความในข้อ 3 วรรคสอง (5) เสนอต่ออธิบดีกรมสรรพากร ผ่านหัวหน้ากลุ่มบริหารการคืนภาษีมูลค่าเพิ่มให้แก่นักท่องเที่ยว การเพิ่มพื้นที่ให้บริการเป็นตัวแทนขอคืนภาษีมูลค่าเพิ่มให้แก่ผู้เดินทางออกไปนอกราชอาณาจักรตามวรรคหนึ่งต้องได้รับอนุมัติจากอธิบดีกรมสรรพากรข้อ ๖ ผู้เดินทางออกไปนอกราชอาณาจักร ต้องแจ้งความประสงค์ที่จะขอคืนภาษีมูลค่าเพิ่ม พร้อมแสดงหนังสือเดินทางต่อผู้ประกอบการจดทะเบียนที่ขายสินค้าในวันที่ซื้อสินค้า เพื่อให้จัดทําเอกสาร ดังนี้ (1) ใบกํากับภาษีตามมาตรา 86/4 หรือมาตรา 86/6 แห่งประมวลรัษฎากร แล้วแต่กรณีโดยระบุเลขที่หนังสือเดินทางของผู้เดินทางออกไปนอกราชอาณาจักร (2) คําร้องขอคืนเงินภาษีมูลค่าเพิ่ม สําหรับนักท่องเที่ยว (ภ.พ.10) หรือคําร้องขอคืนเงินภาษีมูลค่าเพิ่ม สําหรับนักท่องเที่ยว (ภ.พ.10) ผ่านระบบอิเล็กทรอนิกส์ ตามแบบที่อธิบดีกรมสรรพากรกําหนด ทั้งนี้ ใบกํากับภาษีที่ปรากฏในคําร้องขอคืนเงินภาษีมูลค่าเพิ่ม สําหรับนักท่องเที่ยว (ภ.พ.10) ที่ผู้เดินทางออกไปนอกราชอาณาจักร ได้แต่งตั้งตัวแทนเพื่อขอคืนเงินภาษีมูลค่าเพิ่มตามประกาศฉบับนี้แล้ว ไม่สามารถนําไปใช้เพื่อขอคืนภาษีมูลค่าเพิ่มได้อีกข้อ ๗ สินค้าที่ผู้เดินทางออกไปนอกราชอาณาจักรมีสิทธิขอคืนภาษีมูลค่าเพิ่มได้ตามประกาศฉบับนี้ ต้องมีลักษณะดังนี้ (1) เป็นสินค้าที่นําไปพร้อมกับการเดินทางออกไปนอกราชอาณาจักร (2) ไม่เป็นสินค้าที่ต้องห้ามนําออกนอกราชอาณาจักร อาวุธปืน วัตถุระเบิด หรือสินค้า ที่มีลักษณะทํานองเดียวกัน อัญมณีที่ยังไม่ได้ประกอบขึ้นเป็นตัวเรือนหรือของรูปพรรณ กรณีเป็นสินค้าที่สามารถบริโภคได้ในราชอาณาจักร สินค้าดังกล่าวต้องได้รับการบรรจุหีบห่อและปิดผนึก (Seal) ที่มีสัญลักษณ์ของผู้ประกอบการจดทะเบียนในลักษณะมั่นคง และให้มีข้อความ "No Consumption made whilst Thailand" ลงบนหีบห่อ ซึ่งเห็นได้อย่างชัดเจน (3) เป็นสินค้าที่ซื้อจากผู้ประกอบการจดทะเบียนที่ได้รับอนุมัติจากอธิบดีกรมสรรพากร ให้เป็นผู้มีสิทธิจัดทําคําร้องขอคืนเงินภาษีมูลค่าเพิ่ม สําหรับนักท่องเที่ยว (ภ.พ.10) และมูลค่าการซื้อสินค้าต้องมีจํานวนไม่น้อยกว่าสองพันบาท โดยซื้อจากสถานประกอบการแห่งละจํานวนไม่น้อยกว่าสองพันบาทต่อวัน (4) เป็นสินค้าที่ต้องนําออกไปนอกราชอาณาจักร ภายใน 14 วัน นับแต่วันที่ผู้เดินทางออกไปนอกราชอาณาจักรมีหนังสือแต่งตั้งตัวแทน แต่ไม่เกิน 60 วัน นับแต่วันที่ผู้เดินทางออกไป นอกราชอาณาจักรแจ้งความประสงค์ตามข้อ 6ข้อ ๘ ผู้เดินทางออกไปนอกราชอาณาจักรที่มีสิทธิขอคืนภาษีมูลค่าเพิ่มที่ถูกเรียกเก็บไว้แล้ว ซึ่งมีมูลค่าการซื้อสินค้าทั้งหมดตั้งแต่ห้าพันบาทขึ้นไป ต้องนําสินค้าตามข้อ 7 และคําร้องขอคืนเงิน ภาษีมูลค่าเพิ่ม สําหรับนักท่องเที่ยว (ภ.พ.10) พร้อมใบกํากับภาษีไปแสดงต่อเจ้าพนักงานศุลกากร ณ ท่าอากาศยานระหว่างประเทศ ที่มีกล่องรับคําร้องขอคืนเงินภาษีมูลค่าเพิ่ม สําหรับนักท่องเที่ยว (ภ.พ.10) (Drop Box) ติดตั้งไว้ในขณะเดินทางออกไปนอกราชอาณาจักร เพื่อให้เจ้าพนักงานศุลกากรประทับ รับรองในคําร้องขอคืนเงินภาษีมูลค่าเพิ่ม สําหรับนักท่องเที่ยว (ภ.พ.10) กรณีสินค้าที่ปรากฏข้อความ "Item No. ... must also be presented to Revenue Officer" ในคําร้องขอคืนเงินภาษีมูลค่าเพิ่ม สําหรับนักท่องเที่ยว (ภ.พ.10) ซึ่งเป็นสินค้าประเภทอัญมณีที่ประกอบขึ้นเป็นตัวเรือนหรือของรูปพรรณ ทองรูปพรรณ นาฬิกา แว่นตา ปากกา โทรศัพท์แบบพกพา หรือสมาร์ทโฟน คอมพิวเตอร์แบบพกพา กระเป๋าถือ (ไม่รวมถึงกระเป๋าเดินทาง) เข็มขัด ที่มีมูลค่าการซื้อสินค้าแต่ละชิ้นตั้งแต่หนึ่งหมื่นบาทขึ้นไป หรือสินค้าที่สามารถนําติดตัวไปพร้อมกับการเดินทาง ที่มีมูลค่าการซื้อสินค้าต่อชิ้นตั้งแต่ห้าหมื่นบาทขึ้นไป ผู้เดินทางออกไปนอกราชอาณาจักรต้องแสดงสินค้า ดังกล่าวต่อเจ้าพนักงานสรรพากร ณ จุดบริการคืนภาษีมูลค่าเพิ่มที่ตั้งอยู่ภายหลังผ่านพิธีการตรวจคนเข้าเมือง เพื่อประทับรับรองการมีสินค้าลงในคําร้องขอคืนเงินภาษีมูลค่าเพิ่ม สําหรับนักท่องเที่ยว (ภ.พ.10)ข้อ ๙ เมื่อได้ปฏิบัติตามข้อ 8 แล้ว ให้ผู้เดินทางออกไปนอกราชอาณาจักร นําส่งคําร้องขอคืนเงิน ภาษีมูลค่าเพิ่ม สําหรับนักท่องเที่ยว (ภ.พ.10) พร้อมใบกํากับภาษีในกล่องรับคําร้องขอคืนเงินภาษีมูลค่าเพิ่ม สําหรับนักท่องเที่ยว (ภ.พ.10) (Drop Box) ที่ตั้งอยู่ ณ บริเวณด้านหน้าสํานักงานคืนภาษีมูลค่าเพิ่ม ให้นักท่องเที่ยวประจําท่าอากาศยานระหว่างประเทศข้อ ๑๐ เมื่อผู้เดินทางออกไปนอกราชอาณาจักร ได้ปฏิบัติตามหลักเกณฑ์ วิธีการ และเงื่อนไข ของประกาศนี้ กรมสรรพากรจะคืนภาษีมูลค่าเพิ่มที่ถูกเรียกเก็บไว้แล้ว ตามมาตรา 84/4 แห่งประมวลรัษฎากร ให้แก่ผู้มีสิทธิดังกล่าวผ่านตัวแทนที่อธิบดีกรมสรรพากรอนุมัติ เอกสารหลักฐานประกอบการพิจารณาคืนเงินภาษีมูลค่าเพิ่ม ตามวรรคหนึ่ง มีดังนี้ (1) รายงานการให้บริการเป็นตัวแทนคืนภาษีมูลค่าเพิ่มให้แก่ผู้เดินทางออกไปนอกราชอาณาจักร ประกอบเอกสารหลักฐานการตั้งตัวแทน (2) คําร้องขอคืนเงินภาษีมูลค่าเพิ่ม สําหรับนักท่องเที่ยว (ภ.พ.10) และใบกํากับภาษี ตามมาตรา 86/4 แห่งประมวลรัษฎากร หรือมาตรา 86/6 แห่งประมวลรัษฎากร ของผู้มีสิทธิตามประกาศนี้ข้อ ๑๑ ตัวแทนที่อธิบดีกรมสรรพากรได้อนุมัติให้เป็นผู้ให้บริการเป็นตัวแทนขอคืนภาษีมูลค่าเพิ่ม ให้แก่ผู้เดินทางออกไปนอกราชอาณาจักร ก่อนวันที่ประกาศฉบับนี้มีผลบังคับ ให้ถือว่าเป็นตัวแทนที่ได้รับอนุมัติจากอธิบดีกรมสรรพากรและสามารถให้บริการเป็นตัวแทนตามประกาศอธิบดีกรมสรรพากรฉบับนี้ได้โดยมิต้องยื่นคําขออีกข้อ ๑๒ ในกรณีตัวแทนที่อธิบดีกรมสรรพากรอนุมัติตามประกาศนี้ หรือตัวแทนตามข้อ 11 ไม่ปฏิบัติตามหลักเกณฑ์ วิธีการ และเงื่อนไขตามประกาศนี้ อธิบดีกรมสรรพากรมีอํานาจเพิกถอนการอนุมัติตามข้อ 2 ได้ และให้ตัวแทนที่ถูกเพิกถอนดังกล่าวยุติการให้บริการนับแต่วันที่อธิบดีกรมสรรพากร มีหนังสือเพิกถอนเป็นต้นไปข้อ ๑๓ ประกาศนี้ให้มีผลบังคับใช้ตั้งแต่วันที่ 1 ตุลาคม พ.ศ. 2562 เป็นต้นไปผู้มีอํานาจลงนาม - ประกาศ ณ วันที่ 27 กันยายน พ.ศ. 2562 เอกนิติ นิติทัณฑ์ประภาศ(นายเอกนิติ นิติทัณฑ์ประภาศ)อธิบดีกรมสรรพากร